**Ballade-mesteren JC Stewart synger følelserne frem i VEGA***Den selverklærede “professional sadboy” slipper sine eminente ballader løs i Lille VEGA den 13. maj*

JC Stewart er et nyt stjerneskud på den internationale pophimmel. Den unge sangskriver er i øjeblikket aktuel med singlen ”Bones”, hvor Stewarts soulfulde vokal fortæller historien om et smerteligt breakup. Han har bl.a. fortalt til Vents Magazine:

*“Bones’ is one of the most honest songs I have ever written*. *I wrote it the day after my first ever break-up and all the lyrics just spilled onto the page really quickly. I’m super excited that it’s coming out after so long!”*Den unge musiker har i en årrække skrevet numre sammen med verdensstjerner som Lewis Capaldi, Nile Rodgers, Labrinth og The Vamps. Han skrev det massive hit ”Hollywood” sammen med skotske Lewis Capaldi, der kan findes på det succesfulde album *Divinely Uninspired to a Hellish Extent*.

Med singlerne ”Like I Did” og ”Medicine” ramte han over 10 millioner streams, og hypen sendte ham på lange verdensturneer med navne som Frank Walker, Post Malone og 21 Savage.

JC Stewart er opvokset på den irske nordkyst, hvor han i en alder af tolv begyndte at skrive sange på sin guitar. Gennem gymnasiet spillede han i et utal af bands, og da den amerikanske producer Tre Sheppard opdagede det unge talent, begyndte de et samarbejde, der førte til debutsinglen ”Free”. Stewart har nævnt Hozier, Dermot Kennedy og Tom Waits som sine store idoler.

Med et utal af hits i bagagen er JC Stewart klar til at indtage de store internationale scener med sine dybt personlige fortællinger svøbt i atmosfæriske poptoner af klaver og strygere.

**Fakta om koncerten:**

JC Stewart (UK)

Onsdag d. 13. maj kl. 20.00

Lille VEGA, Enghavevej 40, 1674 København V

Billetpris: 150 kr. + gebyr

Billetsalget starter den onsdag den 4. september kl. 11.00 via vega.dk og Ticketmaster